গানে গানে ১০ বছরের প্রেমের উদযাপন ঋদ্ধি-সুরঙ্গনার

ওয়েব ডেস্ক: ভালোবাসা বন্ধুত্ব, একটা সম্পর্কে বন্ধুত্ব অটুট না থাকলে সেই সম্পর্ক গড়ে উঠতেও সমস্যা হয়। এই কথা আমরা সকলেই জানি, কিন্তু মেনে ওঠা হয় কজনের। তবে এই বেড়াজাল কিছুটা হলেও ভেঙেছেন ঋদ্ধি-সুরঙ্গনা। দুজনেরই সিনেমা জগতে হাতেখড়ি ‘ওপেন টি বায়োস্কপ’ দিয়ে। তখন থেকেই তাঁরা দুজনে একে অপরের কাছের বন্ধু হয়ে ওঠে। বন্ধুত্বতই যে সম্পর্কের প্রথম স্তম্ব তা প্রমাণ করেন তাঁরা। বন্ধুত্ব থেকে একে অপরের মনের মানুষ হয়ে ওঠেন দুজনে।

বাংলা নববর্ষ প্রত্যেক বাঙালিদের কাছে ইমোশান। ঋদ্ধি-সুরঙ্গনার (Riddhi-Surangana) কাছে হয়তো আরও বেশি। কারণ ঠিক দশ বছর আগে এক নববর্ষের দিন তাঁরা একে অপরকে মন দেন। ভালো বন্ধুর সঙ্গে হয়ে ওঠেন প্রেমিক প্রেমিকা। প্রত্যেকবারই নতুনভাবে উদযাপন করেন তাঁদের এই দিনটি। এবারও হলনা তাঁর কোন অন্যথা। গানে গানে নববর্ষের দিনে উদযাপন করলেন তাঁদের সবচেয়ে স্পেশ্যাল এই দিনটি। বাংলাদেশের খুব জনপ্রিয় দল “মেঘদল”(Meghdol) এর ‘মায়া সাইকেল’ গানের মাধ্যমে করলেন দশ বছরের প্রেমের উদযাপন। সোশ্যাল মিডিয়াতে পোস্ট করলেন সেই ভিডিও। দেখুন সেই ভিডিও

View this post on Instagram

A post shared by Surangana Bandyopadhyay (@surangana_bandyopadhyay)

আরও পড়ুন: নববর্ষে একসঙ্গে পথ চলা শুরু যিশু-সৌরভের

দুজনের একসঙ্গে গাওয়া গান পোস্ট করে সুরঙ্গনা লিখলেন, ‘মিথ্যে, হিংসা, রাগ, ভান আর ভয় ঘেরা কোলাহলপূর্ণ ভার্চুয়াল জগতে রইলো এক মুঠো স্তব্ধতা, এমন একজনের সাথে যার সাথে কিছুটা সময় স্তব্ধ হয়ে বসেও সব কথা বলে নেওয়া যায়। তবে সব বলে নেওয়ার পরেও সবটাই বলা বাকি..বন্ধুত্ব সঙ্গে নিয়ে মায়া সাইকেল চড়ে ১০ বছর।’

উল্লেখ্য, কলকাতা টিভি অনলাইনকে দেওয়া এক সাক্ষাৎকারে সুরঙ্গনা বলেছিলেন, তাঁরা দুজনে খুব ভালো বন্ধু বলে তাঁদের সম্পর্কে কোন জটিলতা নেই। পাশাপাশি এও বলেন, সুরঙ্গনা এবং ঋদ্ধি একসঙ্গে কাজের খুব ভালো পার্টনার। আর সেই কথা তাঁরা বারংবার প্রমাণও করেন। একসঙ্গে তাঁরা নিজেদের একটি সংস্থাও চালান। সবমিলিয়ে আনন্দ সহকারে তাঁরা ভালোবাসা উদযাপন করছেন।

দেখুন অন্য খবর